ابو قحافہ

عثمان بن عامر،  ابو بکر صدیق دے والد دا ناں ہے جنہاں کوں عثمان ابو قحافہ وی آکھا ویندا ہے انہاں دی کنیت ابوقحافہ ہئی تے تعلق قبیلہ بنو تیم نال ہئی۔ انہاں دا ناں عثمان بن عامر بن عمرو بن كعب بن سعد بن تيم بن مرة بن كعب بن لؤی ہے۔ انہاں دی والدہ قتيلہ بنت أداة بن رياح بن عبد اللہ بن قرط بن رزاح بن عدي بن كعب ہن۔ طبقات ابن سعد، جلد 3 ناشر : دار الاشاعت اردو بازار کراچی پاکستان
 حالات زندگی 
ابو قحافہ عثمان بن عمرو شرفائے مکہ وچوں ہن  تے نہایت معمر ہن ابتدا وچ جیسا کہ ٻڈھیاں دا قاعدہ ہے اوہ اسلام دی تحریک کوں بازیچہ اطفال سمجھدے ہن چنانچہ سیدنا عبد اللہ دا بیان ہے کہ جیہڑے ویلے سیدنا محمد صلی اللہ علیہ وسلم نے ہجرت فرمائی تاں میں محمد صلی اللہ علیہ وسلم دی تلاش وچ ابو بکر دے گھر آیا تے اتھاں ابوقحافہ موجود ہن،  انہاں نے سیدنا علی بن ابی طالب کوں ہک طرف توں گزردے ہوئے ݙیکھ کے نہایت برہمی نال آکھا کہ انہاں ٻالاں نے میݙے لڑکے کوں وی خراب کر ݙتا ہے۔الاصابہ جلد 4 صفحہ 221
 خاص اعزاز 
حضرت ابوبکر نے انہاں کوں قبول اسلام واسطے حضور ﷺ دے سامݨے ٻلہا ݙتا، آپﷺ نے انہاں دے سینے تے ہتھ پھیر کے فرمایا " اسلام قبول کر گھنو" چنانچہ اوہ مسلمان تھی گئے. دلائل النبوۃ، ناشر : دار الاشاعت اردو بازار کراچی پاکستان ابوبکرانہاں کوں مسلمان بݨاوݨ کیتے گھن کے گئے تے قبیلہ بنو تیم کوں ہک خاص اعزاز حاصل تھی گیا، او ایہ کہ اے ایسا گھراݨہ بݨ گیا جس دی چار پشتاں مقام صحابیت تے فائز تھیاں یعنی انہاں دے صاحبزادے ابو بکرصدیق تے انہاں دے بیٹے عبد اللہ(پوترے)، عبد الرحمن(پوترے) تے محمد(پڑپوترے). 
جݙݨ ابو قحافہ مسلمان تھئے تاں رسول اللہؐ نے ابوبکر کوں مبارکباد ݙتی.  اس تے انہاں نے آکھا،  قسم ہے اس ذات دی جس  حق ݙے کے تہاکوں بھیجا اگر ابو طالب مسلمان تھیندے تاں میکوں اپݨے پیؤ توں زیادہ خوشی تھیندیسیرت حلبیہ جلد 2 صفحہ212
 وفات 
حضرت محمد صلی اللہ علیہ وسلم دے بعد تے اپݨے فرزند ارجمند سیدنا ابو بکر دے بعد وی کجھ ݙینہاں تک زندہ رہے.  آخر عمر وچ بہت ضعیف تھی گئے ہن تے اکھیاں دی بصارت چلی گئی ہئی۔  14ھ وچ 97 برس دی عمر وچ وفات پاتی۔الاصابہ جلد4 صفحہ 222
حوالے